ญาติคาใจไม่เชื่อฆ่าตัวตาย ช่างหนุ่มตรังผูกคอดับ หลังหายออกบ้าน 5 วัน
เครดิตภาพ หน่วยกู้ภัยบรรเทากันตัง จ.ตรัง,ญาติคาใจ ช่างหนุ่มใหญ่เมืองตรัง ผูกคอตายกับต้นไม้หน้าอ่าวปอ สลักชื่อ เบอร์โทรกับต้นไม้ ไม่เชื่อผูกคอตายเอง หลังหายออกจากบ้านไป 5 วัน ส่งศพไปชันสูตรที่โรงพยาบาล มอ.หาดใหญ่,เมื่อวันที่ 13 พ.ย.61 ศูนย์วิทยุ สภ.กันตัง จ.ตรัง ได้รับแจ้งจากพลเมืองดีว่าพบศพผู้เสียชีวิต บริเวณหน้าอ่าวปอ ม.6 หาดยาว ต.เกาะลิบง อ.กันตัง จ.ตรัง จึงได้ประสานทางเจ้าหน้าที่หน่วยกู้ภัยบรรเทากันตัง รุดเดินทางไปตรวจสอบยังที่เกิดเหตุทันที จากการตรวจสอบ พบว่าเป็นเพศชาย ใช้เชือกผูกคอกับกิ่งไม้ สภาพศพเสียชีวิตประมาณ 3-4 วัน ตรวจสอบบริเวณใกล้เคียงพบ มีการสลักชื่อ และเบอร์โทรไว้ที่ลำต้นของต้นไม้ที่ใช้ผูกคอ ทราบชื่อผู้เสียชีวิตในเวลาต่อมา คือ นายภัทรชัย เหมนแก้ว อายุ 43 ปี อยู่บ้านเลขที่ 150 ม.5 ต.ท่าสะบ้า อ.วังวิเศษ จ.ตรัง จึงประสานติดต่อหาญาติ ทราบว่าผู้ตาย เป็น หน.ช่างตรัง บริษัท อีซูซุอันดามันเซลส์ จำกัด (สาขาตรัง),ต่อมาทางเจ้าหน้าที่หน่วยกู้ภัยฯ ได้นำศพออกจากที่เกิดเหตุซึ่งได้รับความช่วยเหลือจากชาวบ้านในการลำเลียงศพมายังท่าเรือบ้านหาดยาว เพื่อนำศพมายังโรงพยาบาลกันตังให้แพทย์ชันสูตรพลิกศพหาสาเหตุการเสียชีวิต ซึ่งทางญาติติดใจมีความประสงค์จะให้มีการผ่าศพชันสูตรหาสาเหตุการเสียชีวิตอย่างละเอียด ทางแพทย์โรงพยาบาลกันตังและเจ้าหน้าที่ตำรวจ สภ.กันตัง จึงมอบหมายให้ทางเจ้าหน้าที่หน่วยกู้ภัยฯ นำศพส่งต่อไปยังโรงพยาบาลสงขลานครินทร์ (มอ.) อ.หาดใหญ่ จ.สงขลา เพื่อให้แพทย์ได้ผ่าศพชันสูตรหาสาเหตุการเสียชีวิตว่าเป็นการผูกคอตายเองหรือถูกฆาตกรรม ข่าวคืบหน้าจะรายงานต่อไป,ทั้งนี้ รายงานว่าแจ้งว่า เมื่อ 12 พฤศจิกายน ญาติได้ประกาศแจ้งคนหายทางเฟซบุ๊ก #แจ้งบุคคลสูญหาย #กันตัง-ตรัง แจ้งพบบุคคลดังภาพโดยมีรถจักรยานสวมเสื้อคอกลมสีดำกางเกงขาสั้นสก๊อตดำ รองเท้าผ้าใบสีดำ หายออกจากบ้านอำเภอกันตัง แถวๆ รพ.กันตัง ตอนดึกกลางคืนวันพฤหัสบดีที่ 8 พ.ย.2561 ที่ผ่านมา กระทั่งมาพบกลายเป็นศพดังกล่าว.
ญาติคาใจ ช่างหนุ่มใหญ่เมืองตรัง ผูกคอตายกับต้นไม้หน้าอ่าวปอ สลักชื่อ เบอร์โทรกับต้นไม้ ไม่เชื่อผูกคอตายเอง หลังหายออกจากบ้านไป 5 วัน ส่งศพไปชันสูตรที่โรงพยาบาล มอ.หาดใหญ่
หนุ่มตรัง,ผูกคอตาย,ญาติติดใจ,หายออกจากบ้าน,ภัทรชัย เหมนแก้ว,ข่าวทั่วไป